RO Jurnalul Oficial al Uniunii Europene L 252/11

REGULAMENTUL (UE) NR. 923/2014 AL COMISIEI

din 25 august 2014

de modificare a anexei II la Regulamentul (CE) nr. 1333/2008 al Parlamentului European și al Consiliului în ceea ce privește utilizarea lacurilor de aluminiu preparate din riboflavine (E 101) și coșenilă, acid carminic, carmine (E 120) în anumite categorii de produse alimentare și a anexei la Regulamentul (UE) nr. 231/2012 în ceea ce privește specificațiile pentru riboflavine (E 101)

(Text cu relevanță pentru SEE)

COMISIA EUROPEANĂ,

având în vedere Tratatul privind funcționarea Uniunii Europene,

având în vedere Regulamentul (CE) nr. 1333/2008 al Parlamentului European și al Consiliului din 16 decembrie 2008 privind aditivii alimentari (1), în special articolul 10 alineatul (3) si articolul 14,

întrucât:

(1) Anexa II la Regulamentul (CE) nr. 1333/2008 prevede o listă a Uniunii de aditivi alimentari autorizați pentru utilizare în produsele alimentare și condițiile de utilizare a acestora.

(2) Regulamentul (UE) nr. 231/2012 al Comisiei (2) stabilește specificațiile pentru aditivii alimentari enumerați în anexele II și III la Regulamentul (CE) nr. 1333/2008.

(3) Lista de aditivi alimentari a Uniunii și specificațiile pot fi actualizate în conformitate cu procedura comună menționată la articolul 3 alineatul (1) din Regulamentul (CE) nr. 1331/2008 al Parlamentului European și al Consiliului, fie la inițiativa Comisiei, fie în urma unei cereri (3).

(4) Autoritatea Europeană pentru Siguranța Alimentară (denumită în continuare „autoritatea”, în avizul său din 22 mai 2008 (4), recomandă reducerea dozei săptămânale tolerabile (DST) de aluminiu la 1 mg/kg de greutate corporală/săptămână. În plus, autoritatea consideră că DST revizuită a fost, în general, depășită în cazul consumatorilor frecvenți, în special în cazul copiilor, într-o mare parte a Uniunii. Pentru a se asigura că DST revizuită nu este depășită, condițiile de utilizare și nivelurile de utilizare a aditivilor alimentari care conțin aluminiu, inclusiv a lacurilor de aluminiu au fost modificate prin Regulamentul (UE) nr. 380/2012 al Comisiei (5).

(5) Regulamentul (UE) nr. 380/2012 prevede că lacurile de aluminiu preparate din toți coloranții enumerați în tabelul 1 din partea B a anexei II la Regulamentul (CE) nr. 1333/2008 sunt autorizate până la 31 iulie 2014. Începând cu data de 1 august 2014, numai lacurile de aluminiu preparate din coloranții enumerați în tabelul 3 din partea A a anexei II la Regulamentul (CE) nr. 1333/2008 sunt autorizate și numai în acele categorii de produse alimentare pentru care dispozițiile privind limitele maxime privind conținutul de aluminiu provenit din lacuri sunt enunțate în mod explicit în partea E din anexa respectivă.

(6) Cererile de autorizare a utilizării lacurilor de aluminiu din riboflavine (E 101) și de prelungire a utilizării lacurilor de aluminiu din coșenilă, acid carminic, carmine (E 120) au fost depuse în cursul anului 2013 și au fost puse la dispoziția statelor membre în conformitate cu articolul 4 din Regulamentul (CE) nr. 1331/2008. La examinarea cererilor, a fost acordată o atenție deosebită unei expuneri posibile la aluminiu, în scopul de a nu submina Regulamentul (UE) nr. 380/2012.

(7) În lacurile de aluminiu ale coloranților, colorantul devine insolubil și funcționează diferit de colorantul echivalent (de exemplu, luminozitate, pH-ului și o stabilitate a căldurii îmbunătățite, împiedicând scurgerea culorii și furnizând o nuanță diferită de culoare coloranților) ceea ce face ca forma lacului să fie adecvată pentru anumite aplicații tehnice.

(8) Autorizarea lacurilor de aluminiu din riboflavine oferă o alternativă la lacurile de aluminiu ale altor coloranți galbeni în produsele alimentare în care utilizarea lacurilor de aluminiu este autorizată. Nivelurile de utilizare cerute pentru lacurile de aluminiu din coșenilă, acid carminic, carmine sunt scăzute și prelungirea utilizării se aplică fie produselor de nișă, fie produselor care nu sunt consumate de către copii. Este necesar un nivel mai ridicat de utilizare pentru icrele pasteurizate din cauza tratamentului termic necesar pentru a garanta o culoare stabilă în perioada de valabilitate a produsului. Nu este de așteptat că autorizarea lacurilor de aluminiu din riboflavine și prelungirea utilizării pentru lacurile de aluminiu din coșenilă, acid carminic, carmine să aibă un impact semnificativ asupra expunerii totale la aluminiu.

(9) În conformitate cu articolul 3 alineatul (2) din Regulamentul (CE) nr. 1331/2008, Comisia trebuie să solicite avizul autorității pentru a actualiza lista de aditivi alimentari a Uniunii prevăzută în anexa II la Regulamentul (CE) nr. 1333/2008, cu excepția cazului în care actualizarea în cauză nu este susceptibilă de a avea un efect asupra sănătății umane. Întrucât autorizarea lacurilor de aluminiu din riboflavine și prelungirea utilizării de lacuri de aluminiu din coșenilă, acid carminic, carmine constituie actualizări ale respectivei liste care nu sunt susceptibile de a avea un efect asupra sănătății umane, nu este necesar să se solicite avizul autorității.

(10) Anexa la Regulamentul (UE) nr. 231/2012 stipulează că lacurile de aluminiu pot fi utilizate în coloranți numai dacă se menționează în mod explicit acest lucru. Prin urmare, autorizarea lacurilor de aluminiu din riboflavine (E 101) impune modificarea specificațiilor pentru aditivul alimentar respectiv în anexa la Regulamentul (UE) nr. 231/2012 cu privire la utilizarea lacurilor de aluminiu în coloranți.

(11) Prin urmare, anexa II la Regulamentul (CE) nr. 1333/2008 și anexa la Regulamentul (UE) nr. 231/2012 ar trebui modificate în consecință.

(12) Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

ADOPTĂ PREZENTUL REGULAMENT:

Articolul 1

Anexa II la Regulamentul (CE) nr. 1333/2008 se modifică în conformitate cu anexa I la prezentul regulament.

Articolul 2

Anexa la Regulamentul (CE) nr. 231/2012 se modifică în conformitate cu anexa II la prezentul regulament.

Articolul 3

Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 25 august 2014. Pentru Comisie Președintele José Manuel BARROSO

(1) JO L 354, 31.12.2008, p. 16.

(2) Regulamentul (UE) nr. 231/2012 al Comisiei din 9 martie 2012 de stabilire a specificațiilor pentru aditivii alimentari enumerați în anexele II și III la Regulamentul (CE) nr. 1333/2008 al Parlamentului European și al Consiliului (JO L 83, 22.3.2012, p. 1).

(3) Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (JO L 354, 31.12.2008, p. 1).

(4) Avizul științific al Grupului pentru aditivi alimentari, arome, adjuvanți tehnologici și materiale în contact cu alimentele privind siguranța aluminiului din alimentație — AFC (Scientific Opinion of the Panel on Food Additives, Flavourings, Processing Aids and Food Contact Materials on Safety of aluminium from dietary intake), The EFSA Journal (2008) 754, p. 1.

(5) Regulamentul (UE) nr. 380/2012 al Comisiei din 3 mai 2012 de modificare a anexei II la Regulamentul (CE) nr. 1333/2008 al Parlamentului European și al Consiliului în privința condițiilor de utilizare și a nivelurilor de utilizare a aditivilor alimentari care conțin aluminiu (JO L 119, 4.5.2012, p. 14).

ANEXA I Anexa II la Regulamentul (CE) nr. 1333/2008 se modifică după cum urmează: (1) În partea A în tabelul 3 se introduce următoarea rubrică după cea referitoare la aditivul alimentar E 100: „E 101 Riboflavine” (2) Partea E se modifică după cum urmează: (a) În categoria 01.7.2 Brânză maturată: (i) rubrica referitoare la aditivul E 120 se înlocuiește cu următorul text: „E 120 Coșenilă, acid carminic, carmine 125 (83) numai brânză roșie marmorată” (ii) se adaugă următoarea notă de subsol: „(83): Limita maximă pentru aluminiul provenit din lacurile de aluminiu E 120 coșenilă, acid carminic, carmine este de 3,2 mg/kg Nu se poate utiliza niciun alt lac de aluminiu. În sensul articolului 22 alineatul (1) litera (g) din Regulamentul (CE) nr. 1333/2008, limita respectivă se aplică de la 1 februarie 2013.” (b) în categoria 08.2 Preparate din carne, astfel cum sunt definite în Regulamentul (CE) nr. 853/2004: (i) rubrica referitoare la aditivul E 120 se înlocuiește cu următorul text: „E 120 Coșenilă, acid carminic, carmine 100 (66) numai breakfast sausages cu un conținut minim de cereale de 6 % și burger meat cu un conținut minim de legume și/sau cereale de 4 % amestecate în carne; în aceste produse, carnea este tocată în așa fel încât țesutul muscular și adipos să fie complet dispersate, astfel încât fibra să facă o emulsie cu grăsimea, conferind acestor produse aspectul lor caracteristic, produse de tip merguez, salsicha fresca, mici, butifarra fresca, longaniza fresca, chorizo fresco, cevapcici și pljeskavice” (ii) se adaugă următoarea notă de subsol: „(66): Limita maximă pentru aluminiul provenit din lacurile de aluminiu E 120 coșenilă, acid carminic, carmine este de 1,5 mg/kg În sensul articolului 22 alineatul (1) litera (g) din Regulamentul (CE) nr. 1333/2008, limita respectivă se aplică de la 1 februarie 2013.” (c) în categoria 09.2 Pește și produse de pescărie prelucrate, inclusiv moluște și crustacee (i) rubrica referitoare la grupul III se înlocuiește cu următorul text: „Grupul III Coloranți cu limită maximă combinată 500 (84) numai surimi și produse similare și substituenți de somon'” (ii) prima rubrică referitoare la aditivul E 120 se înlocuiește cu următorul text: „E 120 Coșenilă, acid carminic, carmine 100 (35) (85) numai pastă de pește și pastă de crustacee” (iii) se adaugă următoarele note de subsol: „(84): Limita maximă pentru aluminiul provenit din lacurile de aluminiu E 120 coșenilă, acid carminic, carmine este de 4 mg/kg Prin derogare de la această regulă, limita maximă stabilită numai pentru substituenți de somon este de 5,5 mg/kg Nu se poate utiliza niciun alt lac de aluminiu. În sensul articolului 22 alineatul (1) litera (g) din Regulamentul (CE) nr. 1333/2008, limita respectivă se aplică de la 1 februarie 2013. (85): Limita maximă pentru aluminiul provenit din lacurile de aluminiu din E 120 coșenilă, acid carminic, carmine este de 2 mg/kg numai în pastă de pește. Nu se poate utiliza niciun alt lac de aluminiu. În sensul articolului 22 alineatul (1) litera (g) din Regulamentul (CE) nr. 1333/2008, limita respectivă se aplică de la 1 februarie 2013.” (d) În categoria 09.3 Icre: (i) rubrica referitoare la grupul III se înlocuiește cu următorul text: „Grupul III Coloranți cu limită maximă combinată 300 (86) cu excepția icrelor de sturioni (caviar)” (ii) se adaugă următoarea notă de subsol: „(86): Limita maximă pentru aluminiul provenit din lacurile de aluminiu E 120 coșenilă, acid carminic, carmine este de 3 mg/kg Prin derogare de la această regulă, limita maximă stabilită numai pentru produse pasteurizate este de 50 mg/kg Nu se poate utiliza niciun alt lac de aluminiu. În sensul articolului 22 alineatul (1) litera (g) din Regulamentul (CE) nr. 1333/2008, limita respectivă se aplică de la 1 februarie 2013.” (e) în categoria 14.2.6 Băuturi spirtoase, astfel cum sunt definite în Regulamentul (CE) nr. 110/2008: (i) rubrica referitoare la grupul III se înlocuiește cu următorul text: „Grupul III Coloranți cu limită maximă combinată 200 (87) cu excepția: băuturilor spirtoase, astfel cum sunt definite la articolul 5 alineatul (1) și a denumirilor comerciale menționate în anexa II punctele 1-14 din Regulamentul (CE) nr. 110/2008 și a băuturilor alcoolice (urmate de numele fructului) obținute prin macerare și distilare, Geist (însoțit de numele fructului sau al materiei prime utilizate), London Gin, Sambuca, Maraschino, Marrasquino sau Maraskino și Mistrà” (ii) se adaugă următoarea notă de subsol: „(87): Limita maximă pentru aluminiul provenit din lacurile de aluminiu E 120 coșenilă, acid carminic, carmine este de 1,5 mg/kg Nu se poate utiliza niciun alt lac de aluminiu. În sensul articolului 22 alineatul (1) litera (g) din Regulamentul (CE) nr. 1333/2008, limita respectivă se aplică de la 1 februarie 2013.” (f) în categoria 14.2.7.1 Vinuri aromatizate: (i) rubrica referitoare la aditivul E 120 se înlocuiește cu următorul text: „E 120 Coșenilă, acid carminic, carmine 100 (26) (27) (87) numai americano, bitter vino” (ii) se adaugă următoarea notă de subsol: „(87): Limita maximă pentru aluminiul provenit din lacurile de aluminiu E 120 coșenilă, acid carminic, carmine este de 1,5 mg/kg Nu se poate utiliza niciun alt lac de aluminiu. În sensul articolului 22 alineatul (1) litera (g) din Regulamentul (CE) nr. 1333/2008, limita respectivă se aplică de la 1 februarie 2013.” (g) în categoria 14.2.7.2 Băuturi aromatizate pe bază de vin: (i) rubrica referitoare la aditivul E 120 se înlocuiește cu următorul text: „E 120 Coșenilă, acid carminic, carmine 100 (28) (87) numai bitter soda” (ii) se adaugă următoarea notă de subsol: „(87): Limita maximă pentru aluminiul provenit din lacurile de aluminiu E 120 coșenilă, acid carminic, carmine este de 1,5 mg/kg Nu se poate utiliza niciun alt lac de aluminiu. În sensul articolului 22 alineatul (1) litera (g) din Regulamentul (CE) nr. 1333/2008, limita respectivă se aplică de la 1 februarie 2013.” (h) în categoria 14.2.7.3 Cocteiluri aromatizate din produse vitivinicole: (i) rubrica referitoare la grupul III se înlocuiește cu următorul text: „Grupul III Coloranți cu limită maximă combinată 200 (87)” (ii) se adaugă următoarea notă de subsol: „(87): Limita maximă pentru aluminiul provenit din lacurile de aluminiu E 120 coșenilă, acid carminic, carmine este de 1,5 mg/kg Nu se poate utiliza niciun alt lac de aluminiu. În sensul articolului 22 alineatul (1) litera (g) din Regulamentul (CE) nr. 1333/2008, limita respectivă se aplică de la 1 februarie 2013.” (i) În categoria 14.2.8 Alte băuturi alcoolice, inclusiv băuturi spirtoase cu mai puțin de 15 % alcool și amestecuri de băuturi alcoolice cu băuturi nealcoolice: (i) rubrica referitoare la grupul III se înlocuiește cu următorul text: „Grupul III Coloranți cu limită maximă combinată 200 (87) numai băuturi alcoolice cu un conținut de alcool de mai puțin de 15 % și nalewka na winie owocowym, aromatyzowana nalewka na winie owocowym, nalewka na winie z soku winogronowego, aromatyzowana nalewka na winie z soku winogronowego, napój winny owocowy lub miodowy, aromatyzowany napój winny owocowy lub miodowy, wino owocowe niskoalkoholowe și aromatyzowane wino owocowe niskoalkoholowe” (ii) se adaugă următoarea notă de subsol: „(87): Limita maximă pentru aluminiul provenit din lacurile de aluminiu E 120 coșenilă, acid carminic, carmine este de 1,5 mg/kg Nu se poate utiliza niciun alt lac de aluminiu. În sensul articolului 22 alineatul (1) litera (g) din Regulamentul (CE) nr. 1333/2008, limita respectivă se aplică de la 1 februarie 2013.”